**<<Գավառի ավագ դպրոց>> ՊՈԱԿ**

 **ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

 **Դասընթաց՝** Հերթական ատեստավորման ենթակա

 ուսուցիչների վերապատրաստում

 **ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա՝ Սովորողների մեջ արժեքային համակարգի ձևավորումը առարկայի դասավանդման ընթացքում**

  **Վերապատրաստող ուսուցիչ՝ Լ. Հակոբյան**

 **Ուսուցչուհի՝ Սուսաննա Պետրոսյան**

 **Գավառ - 2022թ.**

**Բովանդակություն**

1. Ներածություն ………………………………………………………… 3 էջ
2. Արժեքային համակարգի ձևավորման խնդիրները ………………………6էջ
3. Հայրենասիրության թեման՝ որպես արժեհամակարգի անփոխարինելի մաս……………………………………………………………………………… 9էջ
4. Հոգևոր արժեքների ձևավորումր սովորողի մոտ. ……………… 16էջ
5. Եզրակացություն ………………………………………………………… 17էջ
6. Օգտագործված գրականության ցանկ ………………………………. 19 էջ

**Ներածություն**

 Մեր երկրում սովորողների արժեքային համակարգի ձևավորումը ընդգըրկ -ված է Հայաստանի Հանրապետության հանրակրթության պետական չափորոշ- չում որպես կրթության բովանդակային և կաևորագույն բաղադրիչ: Յուրաքանչյուր առարկայի /մասնավորապես հայոց լեզվի և հայ գրականության/ մասով աշակերտների գիտելիքների պաշարը և պատրաստվածությունը ներկայացվող չափորոշչային պահանջների մեջ առանձնացված ներկայացվում է նաև արժեհամակարգը /մարդկային, բարոյա - հոգեբանական/ և դրանց ձևավորումը, որոնք սովորողին պիտի տա ուսումնական հաստատությունը:

 Իսկ ինչ է իրենից ներկայացնում արժեքային համակարգը, և որն է մեր՝ ուսուցիչներիս դերը այդ համակարգի ձևավորման գործընթացում:

 <<Արժեհամակարգ>> հասկացությունը մանկավարժական գիտության մեջ բավականին լայն ընդգրկում ունի, և ընկալվում է որպես երեխային մարդկային բարձր արժեքներով դաստիարակելու միջոց: Առավելապես ընդունված է այն ըմբռնումը, որ արժեքային համակարգը մարդու բարոյա – հոգեբանական, գեղա -գիտական, հոգևոր, մշակութային, իմացական և էթնիկակական արժեքների համախումբն է, որը շատ անհրաժեշտ է անհատի՝ մեր դեպքում սովորողի բազ -մակողմանի, ներդաշնակ ձևավորման և զարգացման գործընթացում: Երեխային կրթելիս, կամ երբ խոսում ենք կրթության մասին, մենք ավելի շատ շեշտը պիտի դնենք գալիք սերնդի մեջ արժեքների ձևավորմանը: Ուսումնական բոլոր առարկաներն էլ իրենց անփոխարինելի դերն ու նշանակությունն ունեն հանրակրթության բնագավառում արժեհամակարգի ձևավորման ու նրա կայունութ- յան համար, բայց ավելի մեծ է հումանիտար առարկաների, առավելապես հայոց լեզվի և գրականության դերն այս հարցում:

 Այս և այլ բազմաթիվ հանգամանքներ հաշվի առնելով՝ ժամանակակից մանկավարժությունը իր առջև խնդիր է դրել. ձևավորել ազգային գիտակցու- թյուն սեփական ժողովրդի պատմության ու մշակույթի հենքի վրա՝ երբեք չանտեսելով համամարդկային արժեքները: Եթե բուրգի ձևով ներկայացնենք արժեքները, ապա գագաթին կգտնվի ամենանվիրական և մեծագույն արժեքը՝ հայրենասիրությունը, որը լավագույնս ներկայացվում է հայ գրականության դասապրոցեսներում: Այն բարձրագույն արժեք է, որ ակնածանք ու պատկառանք է հարուցում ազգային ցանկացած պատկանելիություն ունեցող անձի, ան- հատի մոտ; Հայրենասիրության մեծագույն արժեքը սովորողների հոգիներում սերմանելու համար ամեն մի ուսուցիչ ունի իր ընտրած հեղինակը /հեղինակները/ կամ ստեղծագործությունը /ստեղծագործությունները/, որը նրան կօգնի լուծելու իր մանկավարժական խնդիրները:

 Արժեհամակարգի մեջ ամփոփված է անցյալի փորձը, ինչը հմուտ ուսուցչի շնորհիվ, նրա մանկավարժական ճիշտ մոտեցմամբ յուրացվում է սովորողի կողմից, որն էլ նրա մեջ ձևավորում է հայրենասիրություն, անձնազոհություն սեփական ժողովըրդի պատմության, նրա ստեղծած մշակութային արժեքների, գիտական նվաճումների հանդեպ հպարտության զգացում, որոնք էլ երեխաների մոտ վերածվում են համոզմունքների կարողությունների:

 Գալիք սերնդի արժեքային համակարգի ձևավորման, կրթության և դաստիարակության գործում մեծ անելիքներ ունի հայ դպրոցը, որի բուն նպատակն է կերտել բարոյական, ազգային արժեքներով օժտված, ազգային դիմագիծ ունեցող սերունդ:

 Սովորողի տարիքային գործոնը ևս մեծ ազդեցություն ունի անհատի արժեհամակարգի ձևավորման վրա, երբ նա կողմնորոշվում է, նախապատվությունը տալիս է ազգային արժեքներին՝ ըստ այդմ և ըստ տարիքային առանձնահատկությունների դրսևորելով իր վարքն ու բարոյահոգեբանական գծերը:

 Մյուս կարևոր գործոնը, որն ազդում է անհատի արժեհամակարգի ձևա-վորման վրա միջանձնային հարաբերություններն են կամ կարծիքով հեղինա- կություն ունեցող, նշանավոր մարդկանց հետ շփումները /մեծահասակներ, ծնող-ներ, ուսուցիչներ, ընկերներ և այլք/: Բնականաբար հեղինակություն վայելող այդ մարդկանց շարքում կարող են լինել նաև հասարակության այլ անդամներ /ինչ-որ կազմակերպությունների/, դպրոցի տնօրենը, դասղեկը, ուսուցիչներ և այլն:

 Բայց սովորողները այդ մարդկանցից կարող են ձեռք բերել ոչ միայն դրական, այլև բացասական արժեքներ: Սրանից խուսափելու նպատակով ուսուցման գործընթացում պետք է լուծվեն սաների կրթական, դաստիարակչական կամ արժեքային ու ընդհանուր զարգացման խնդիրները:

 Յուրաքանչյուր սերունդ ազգին բնորոշ հոգևոր և բարոյական արժեքները, որոնք ժառանգել է իր նախնիներից, պետք է պահպանի, զարգացնի և փոխանցի գալիք սերունդներին, լավատեսորեն տրամադրվի իր ժողովրդի ապագայի հանդեպ և այն կերտելիս հաշվի առնի ազգային նյութական և հոգևոր արժեքները, կարևորի իր դերը դրանց պահպանության հարցում, ունենա ազգային ինքնագիտակցություն:

 Հաշվի առնելով վերոնշյալ թեմայի ժամանակավրեպ լինելու անհրաժեշտու -թյունը՝ ուսումնասիրենք ուսումնական և դաստիարակչական գործընթացում մեր ունեցած փորձը, որպեսզի հասկանանք՝ որքանով են դպրոցում դասավանդվող առարկաներն ազդում սովորողի արժեքային համակարգի ձևավորման վրա:

 **Նպատակը -** Ամեն մի դասին մեր առջև խնդիր ենք դնում՝ ուշադրություն դարձնել դասապրոցեսի դաստիարակչական մասին, որոնց լուծմանը կնպաստեն առարկայի և տվյալ թեմայի ուսումնասիրության հիմնական խնդիրները, որոնք ներկայացված են առարկայական ծրագրերում և պետական չափորոշիչներում: Ուսուցիչը ուսուցումն ավելի արդյունավետ դարձնելու նպատակով պետք է ուսուցման կազմակերպման տարբեր ձևեր ընտրի:

**Արժեքային համակարգի ձևավորման խնդիրները**

 Դպրոցն ավարտող յուրաքնչյուր սովորող պետք է՝

1. Լինի հայրենասեր, պատրաստակամորեն նվիրվի իր հայրենիքի պաշտպանության գործին:
2. Ունենա ազգային – պետական մտածողություն և գործելակերպ, դրան հասնելունպատակաուղղվածություն:
3. Ունենա ազգային ինքնագիտակցություն և իր մասնակցությունն ապահովի իր ժողովրդի առջև ծառացած խնդիրների լուծման գործում:
4. Ունենա պատասխանատվության և իր ազգի ապագայի հանդեպ լավատեսու-թյան զգացում:
5. Կարևորի ազգային պատմության դերը, նյութական և հոգևոր արժեքները իր ներկան ու ապագան կերտելիս:
6. Հաշվի առնի, որ այս ճանապարհին իր համար ամենակարևոր արժեքներից են լինելու ձեռք բերած գիտելիքները, աշխատանքային միջավայրում հմտու- թյունները, մասնագիտական վարպետությունը և այլն:

 **Հետազոտության մեթոդները** - մտագրոհ, դասախոսություն, խմբային աշխատանք, Т – աձև աղյուսակ, բանալի բառեր, հարց և պատասխան, ձնա- գունդ, 2 բան, որ կփոխեի ներկայացվող թեմայի մեջ և այլն:

 **Բարոյական արժեհամակարգ –** Այս արժեհամակարգի ձևավորումը դիտար-կենք 5-րդ դասարանի <<Մայրենի>> առարկայի դասավանդման ընթացքում: Այս տարիքում դասավանդվող նյութը սովորողների համար ի զորու է դառնալ ճշմարտությունը բացահայտելու, այլ տեսանկյունից նայելու իրականությանը, նորովի տեսնելու միջոց:

 Դիտարկենք 5-րդ դասարանի մայրենիի <<Երկնքից երեք խնձոր ընկավ>> բաժինը: Պատահական չէ, որ հենց հինգերորդ դասարանի ծրագրով է նախա -տեսված, որ սովորողները մի ամբողջ բաժնով ուսումնասիրում են հեքիաթ-ներ, որոնք իրենց խորքում ունեն ժողովրդական իմաստնություն և դաստիա-րակչական խորը նշանակություն:

 Հեքիաթներում հրաշքների /հրաշապատում, կախարդական/, իրապատում-ների միջոցով, կենդանական /կենդանիների խորհրդանշական կերպարներով/ վեր են հանվում բարոյական, բարոյախրատական խնդիրները:

 Քանի որ հեքիաթներում բարին միշտ հաղթում է չարին, բնականաբար նրան բնորոշ է բարությունը, և ուսուցիչը հեշտությամբ է հանգում հեքիաթի բուն գաղափարին; Սովորողն էլ սիրով ու հեշտությամբ ընկալում է այն՝ տարբերելով լավը վատից, բարին չարից, լավատեսությամբ լցվելով կյանքի ու աշխարհի հանդեպ: Հեքիաթներում խոսվում է նաև մարդկային արատավոր, վատ կողմերի մասին, այլաբանորեն ու չափազանցված են ներկայացվում գոր-ծող անձինք ու իրադարձությունները: Հեքիաթի հիմքում ընկած են մարդկային նվիրական ձգտումներն ու երազանքները, որոնք այնտեղ իրականանում են, իսկ իրական կյանքում այն անհնար է իրականացնել:

 Դիտարկենք դասագրքում զետեղված հեքիաթներից <<Թռիչք>> հեքիաթը /Սերգեյ Վարդանյան/:

 Դասը կարող ենք սկսել մտագրոհ մեթոդով. ի՞նչն ենք կարևորում մեր կյանքում, ինչո՞վ ենք մենք մյուսներից տարբերվում, ի՞նչ է ձգտումը /թռիչքը/ և նմանատիպ այլ հարցեր: Այս մեթոդը սովորողներին հնարավորություն կըն-ձեռի ինքնուրույն մտածել, ապա հեքիաթի բովանդակությանը ծանոթանալուց հետո գտնել անմիջական կապը հեքիաթի գաղափարի և իր արտահայտած մտքերի միջև: Սա աշակերտին օգնում է նաև խորը և հիմնավոր գիտելիքներ ձեռք բերել, նպաստում ճանաչողական մտածողության զարգացմանն ու ընդլայնմանը: Սովորողը, վերլուծելով թրթուրների և թիթեռների կերպարները, ի վերջո հանգում է հեքիաթի բուն գաղափարին՝ ձգտումը իրականություն կարող է դարձնել երազանքները: Այսքանից հետո աշակերտների հետ փորձում ենք արդիականացնել ուսումնասիրվող թեման: Ո՞ր կերպարն է ավելի հոգեհարա-զատ սովորողին, ու՞մ կերպարում կտեսներ իրեն կամ իր շրջապատում հանդիպել է նման մարդկանց, ում կուզեր նմանվել ինքը:

 Սովորողները տարրական դասարաններում ուսումնասիրել են հեքիաթներ, առակներ և ունեն որոշակի գիտելիքներ այս երկու ժանրերի վերաբերյալ, ար- դեն իսկ ունեն արժեհամակարգի ձևավորման հիմնաքարը, որը շատ կարևոր է հինգերորդ դասարանում սովորածն ավելի ամրապնդելու, ընդլայնելու գիտելիք-ների պաշարը, բացահայտելու ժանրերի այլաբանական իմաստները, նրանց բա-րոյախրատական բնույթը: Հեքիաթներն ու առակները խրատում են մեզ, սովորեցնում տարբերակել մարդկային արատներն ու առավելությունները, մերժել չարը, լինել բարի, մեծահոգի, ներողամիտ:

 Այժմ դիտարկենք <<Առակս ինչ կցուցանե>> բաժնից Հովհաննես Շիրազի <<Մարգարիտն ու փրփուրը>> առակը: Հեղինակը առակի գաղափարը նրբորեն ու հրաշալի համադրումներով է մեզ մատուցում՝ ներկայացնելով արատավոր և առաքինի մարդու հատկանիշները: Մենք առակն ամփոփելիս կկիրառենք Т–աձև աղյուսակը.

|  |  |
| --- | --- |
|  Մարդկային արատներ | Մարդկային առաքինի հատկանիշներ |
|   Եսասիրություն Գոռոզություն Փառասիրություն Դատարկամտություն Մեծամտություն Ինքնագովք |  Առաքինություն Հպարտություն Ժուժկալություն Խորամտություն Հեզություն Համեստություն |

 Այս բառերի կիրառությունը նպաստում է լեզվական գիտելիքների իմացության ընդլայնմանը՝ հոմանիշներ, հականիշներ, -ություն ածանցով ձևավորված բառեր: Սովորողը ընկալում է դրանց իմաստային կիրառությունը, որից հետո առանց դժվարության օգտագործում իր թե՛ բանավոր, թե՛ գրավոր խոսքում:

**Ստեղծագործականություն:** Որևէ դասապրոցեսում քննարկենք գեղագիտական արժեքները: Դիտարկենք վեցերորդ դասարանում ուսումնասիրվող թեմաներից մեկը: Օրինակ՝ «Ազնավուրը Ազնավուրի մասին» նյութը, որը ինքնակենսագրական ստեղծագործություն է: Դասի մուտքը կսկսենք ազնավուրյան երգերով, և կիրառելով մտա-գրոհ մեթոդը՝ կառաջադրենք հետևjալ հարցերը.

 Ի՞նչ զգացինք, ի՞նչ կատարվեց մեզ հետ, արդյոք լսել եք երբևէ Ազնավուր, հաճելի՞ էր լսել այս հեղինակին, ծանոթ է ձեզ այս անունը /այստեղ կարելի է հիշել 1988 թվականի երկրաշարժը և Ազնավուրի անձնազոհ ու նվիրական վերաբերմունքը հայ ժողովրդի հանդեպ/: Կարևոր է նաև միջառարկայական կապի դերը. երաժշտություն սիրող սովորողներն էլ ավելի հետաքրքրությամբ կլսեն: Նրա կյանքից հետաքրքիր տեղեկությունները հնարավորություն կտան էլ ավելի շատ բան իմանալ հեղինակի մասին: Այս ստեղծագործության հիմքում ընկած է ընտանիքի գաղափարը: Բնութագրում ենք գործող հերոսներին՝ վերլուծելով նրանց արարքները և դրանց դրդապատ-ճառները, սովորողը ներկայացնում է նաև հերոսների վերաբերմունքը շրջապատի նկատմամբ: Եզրահանգում ենք կատարում՝ հանգելով բուն գաղափարին՝ պայքարող մարդ, արվեստի բարդ ճանապարհ, ձգտում, ուժեղ կամքի ուժ, քույր - եղբայր ջերմ հարաբերություններ:

**Հայրենասիրության թեման՝ որպես արժեհամակարգի անփոխարինելի մաս**

 Հայրենասիրությունը արժեհամակարգի բարձրագույն արժեքներից է, որը անգնահատելի դեր ունի սովորողի դաստիարակչական արժեքների ձևավորման գործում: Այսօր անձնազոհություն, հայրենասիրություն թեմաները դարձել են արդիական և խոցելի: Քննարկենք մի երևույթ, որին Հայաստանում այսօր առնչվում են բոլորը, նաև դասարանում կլինեն սովորողներ, ում եղբայրը կամ որևէ հարազատը զոհվել է կամ անհետ կորել: Այս պարագայում կարևոր է դրսևորել նրբանկատություն և օգ-տագործել մանկավարժական զգույշ վերաբերմունք՝ նկատի ունենալով յուրաքանչյուրի հոգեվիճակը: Հնարավոր է, որ այսօր արժեքները փոխվել են, մոտեցումներն ուրիշ են: Եվ այս հանգամանքը այդպիսի աշակերտներին կդրդի ըմբոստացման, այլ կարծիքներ արտահայտելու, անհամաձայնության դրսևորման, ինչը, կարծում եմ, բնական է:

 Դիտարկենք ութերորդ դասարանում սովորողների վերաբերմունքը Րաֆֆու «Խենթը» անցնելիս: Բնականաբար սովորողները վեպի որոշ կարևոր հատվածների պետք է ծանոթ լինեն /կարող ենք օգտագործել արտադասարանական ընթերցանու-թյան դասաժամերը՝ ընթերցելու համար/: Դասի ստացված լինելու համար կարող ենք առաջին դասին կիրառել ՏՀՏ միջոց, որի միջոցով առցանց այցելելով Սուրբ Գայանե եկեղեցու /Վաղարշապատում/ բակում թաղված «Խենթ»-ի հերոսի գերեզմանին /մենք գիտենք, որ հերոսը իրական նախատիպ է ունեցել/ ՝ ասվածը մոտիվացնելու համար: Այս միջոցով սովորողների մեջ հետաքրքրությունը կմեծացնենք ու սկիզբը կդառնա խոստումնալից՝ վերոնշյալ բարձրագույն արժեքները ըմբռնելու և գնահատելու համար:

 Մենք նախօրոք նշեցինք, որ թեման շատ արդիական է: Վեպի գլխավոր հերոսը՝ Վարդանը, իր գաղափարակիցների հետ երազում էր իր հայրենիքի՝ նոր, բարգավաճ Հայաստանի մասին, որը կլիներ այնպիսին, ինչպիսին մենք տեսնում ենք նրա երազում:

 **«Հայոց ժողովուրդը մի զարմանալի ժողովուրդ է. Նրան սպանելը, եթե չասեմ անհնարին է, կարող եմ ասել, որ շատ դժվարին է: Նա այն բազմագլխյան առասպելական վիշապն է, որ կոչվում է Հիդրա, որի յուրաքանչյուր ջախջախված և կտրված գլխի տեղ բուսնուն է մի նորը և ավելի զորավոր է»**

 **/Րաֆֆի /**

 Րաֆֆու այս խոսքերը կարող են ուսուցման ընթացքում սեփական հայրենիքը ճանաչելու համար դաստիարակչական մեծ խթան հանդիսանալ: Հայրենասիրության թեման ուսուցչի յուրաքանչյուր դասի ընթացքում մեծ հետաքրքրություն պետք է առաջացնի սովորողների շրջանում, քանի որ, ինչպես վերևում նշեցինք, այն շատ արդիական է: Այս խնդրի արդյունավետ լուծման նպատակով Րաֆֆու խոսքերը կարող են օգնել ուսուցչին: Մեր առաջնահերթ նպատակն այն է, որ հավատարիմ մնանք մեր արժեհամակարգին:

 Այսօր հայոց ազգային արժեհամակարգի՝ պետության, բանակի, լեզվի, պատմության, ավանդույթների, հավատքի, մշակույթի դեմ ուղղված որոշակի գաղափարներ ու գործողություններ կան, որոնք նկատվում են հատկապես տղաների շրջանում. նկատելի են գաղափարական նոր փոփոխություններ, նոր մոտեցումներ, նոր մտածելակերպ: Այս պատճառով էլ ավելի է կարևորվում ուսուցչի դերը սովորողի կյանքում, որովհետև նա ուսուցչին վստահում է և ընդունում նրա ասածը:

 Հայ գրականության մեջ ընդգրկված են այնպիսի հեղինակներ, որոնց ստեղծագործությունները տարիներ շարունակ կրթության մեջ օժանդակող, աջակցող դեր են ունեցել ապագա սերունդներին հայրենասիրական դաստիարակություն տալու, կրթելու համար: Այսպիսի թեմաներից հետո կարելի է կիրառել հետևյալ մեթոդը.

Նշել երկու բան, որ հավանեցի, որ ինձ դուր չեկավ, որ նախորդ թեմայից ավելի հավանեցի, որ կփոխեի և այլն:

 Նմանատիպ թեմաներց հետո այսպիսի մեթոդները հնարավորություն կտան սովորողին վերլուծելու, համեմատելու, սեփական կարծիք հայտնելու և այլն: Եթե մյուս թեմաների ուսումնասիրության ժամանակ սովորողները երբեմն անտարբեր են, չեն մասնակցում քննարկումներին, ապա հայրենասիրական թեմաներ շոշափելիս փորձում են ինքնաարտահայտվել, ներկայացնել սեփական կարծիքը: Փորձը ցույց է տալիս, որ երբ ուսուցիչը արդիականացնում է երևույթը, ավելի հեշտ է աշխատում երեխաների հետ: Սովորողը համակ ուշադրությամբ հետևում է հատկապես այն թեմաներին, որոնց հետ նա առնչվում է իր առօր-յա կյանքում:

**Հպարտության զգացումը հայրենասիրական թեմաներում**

 Սեփական ժողովրդի պատմությունը, գիտական նվաճումներ, բարոյական հաղթանակներ, պատմական և գրական հերոսների վառ կերպարներ, մշակութային արժեքները դարձել են սովորողի համար ամենավսեմ գաղափարները: Ցանկացած մանկավարժ մեծ առաքելություն ունի. ոչ միայն տալ գիտելիքներ, այլև դաստիարակել հայրենիքին արժանի հայենա-նվեր զավակ: Հայոց լեզվի և գրականության ժամերը, կազմակերպվող միջոցառումները ևս մեծ ազդեցություն կարող են ունենալ սովորողի արժեհամակարգի ձևավորման վրա: Քանի որ տարին չարենցյան էր, յոթերորդ դասարանի աշակերտների հետ կազմակերպեցինք ցե-րեկույթ՝ նվիրված Եղիշե Չարենցի 125 - ամյակին: Ընթացիկ դասերի նկատմամբ անտարբեր սովորողն անգամ մեծ սիրով ու ոգևորվածությամբ մասնակցեց ցերեկույթին: Հնարավոր է, որ երեխան ոչինչ չսովորի դասերի ընթացքում, բայց նմանատիպ միջոցառումները խթանիչ դեր են ունենում, և ամեն մեկն իր չափով սովորում է հեղինակից որևէ նյութ: Չնչին մասնակցությունն անգամ արդեն առաջընթաց է նման սովորողի, անգամ ուսուցչի համար, որովհետև այն նպաստում է նրանց մեջ արժեհամակարգի ձևավորմանը:

 **Մշակութային արժեքների պահպանումը -** Մենք գիտենք, որ մշակութային կարողունակությունը ութ կարողունակություններից մեկն է: Ուստի կրթության ընթացքում առանձնակի ուշադրություն պիտի դարձնենք ազգային մշակույթին՝ միաժամանակ չանտեսելով ու հարգելով նաև ուրիշ ազգերի մշակույթը:

 Վերջին տարիներին մեծ հետաքրքրություն է դրսևորվում մշակութային արժեք-ների հանդեպ: Այն մեծապես պայմանավորված է տարբեր ուղղվածություն ունեցող տեղեկատվական հոսքերով /հատկապես նոր մեդիան և հեռուստատեսությունը): Նորագույն տեխնոլոգիաների անընդհատ զարգացմամբ տեղեկատվությունը դարձել է շատ շարժուն, ինչը առավել ևս շարժուն է դարձրել մշակութային ներթափանցում-երը: Այս ամենն էլ իր հերթին թելադրեց արժեհամակարգի ձևավորման սեփական կանոնները: Աշակերտը, ով դեռ չունի կայացած արժեհամակարգ, առավել հակված է ընդօրինակելու շրջապատին. նա նախ հաստատվում է իր տարեկիցների միջավայրում, ուստի կարևոր է արդեն իսկ նրան ներարկել առողջ արժեքներ, ապագայի հասարակության համար պատրաստել անձնազոհ, նվիրված, հայրենասեր ու քաղաքակիրթ քաղաքացի: Մեր իրականության մեջ այսօր մեծ տարածում ունեն հեռուստասերիալները, որոնք անմիջապես մեծ լսարան ձեռք բերեցին: Այս պարագայում ավելի կարևոր է դառնում ուսուցչի դերը, քանի որ նա պետք է կարողանա իր ազդեցությամբ ու համապատասխան գործունեությամբ փոխել սովորողի մշակութային ճաշակը: Հետազոտենք մի երևույթ: Իններորդ դասարանում ուսումնասիրում ենք մեր ժողովրդի կողմից ստեղծված էպոսը: Ներկայացնում ենք էպոսի բովանդակությունը, հանձնարարում այն ընթերցել, սակայն հետաքրքրությունը այնքան էլ մեծ չէ, նույնիսկ շատ ցածր է:

 Բայց դրա լուծումը ևս կարող ենք տալ. Համակարգչով դիտեցինք «Սասունցի Դավիթ» անիմացիոն ֆիլմը: Սովորողներից շատերը նույնիսկ մի քանի անգամ էին դիտել ֆիլմը, բայց այս անգամ, երբ միասին էինք դիտում և համապատասխան հատվածները ընթերցում, հիացմունքն ու հույզերը խառնվել էին իրար. աշակերտները ֆիլմի միջոցով կարծես մեկ քայլով մոտեցան գրականությանը, նրանց մոտ ձևավորվեց նաև գեղագիտական ճաշակ, ձեռք բերեցին նոր գիտելիքներ և ինֆորմացիա: Այսպիսով՝ մշակույթը անմիջական կապով կապվեց մարդու արժեհամակարգի հետ: Այս և նմանատիպ դիտումները, այցերը պատմամշակութային հուշարձաններ սովորողի մոտ առաջացնում են սեր և հավատ դեպի առարկան: Էպոսը, առասպելները, ավանդությունները, լեգենդները մեծ ազդե-ցություն ունեն սովորողների էթնիկական արժեքային համակարգի ձևավորման մեջ: Սովորողները բարձր գնահատվող արժեքների մասին կարող են կարծիք կազմել հենց առասպելների և վիպերգերի հիման վրա: Առասպելներում, վիպերգերում և հեքիաթներում ավելի հաճախ դրսևորվում է հավատն առ այն, որ գոյություն ունի անմահություն, հավերժական երիտասարդություն, ուժեղը /բարին/ հաղթում է չարին: Քննարկենք Հայկ Նահապետի և նրա ժառանգների գործունեությունը ինչպիսի ազդեցություն կարող է թողնել սովորողի արժեքային համակարգի ձևավորման վրա: Սրանք մեզ ցույց են տալիս, որ ազգի կողմից ընդունված և նվիրական հիմնական արժեքները պետք է լինեն անկախությունը, ազատու-թյունը, հպարտությունը, քաջությունը, վեհանձնությունը և ազգասիրությունը, հայրենիքը զենքի ուժով պաշտպանելու և նրա սահմանները ընդլայնելու արիությունը, միմյանց օգնության հասնելու պատրաստակամությունը: Փաստորեն ներկայացվում է հայ ժողովրդի արժեքային համակարգի հիմնաքարը և հայկակակ մենթալիտետի առաջին խորհրդանիշների ստեղծումը: Դեռահասի համար Հայկ Նահապետի անձն ու նրա գործերը, նրա ազգանվեր ժառանգները հերոսացվում են և դառնում խորհրդանշական կերպարներ: Ժամանակը ցույց տվեց, որ հազարամյակներ անց հենց այդ նույն աշակերտները դարձան մեր Նախահոր գաղափարների կրողը. չհանձնվելու, պայքարելու, անկախ լինելու գիտակցությունը հայի գենի մեջ է, այն գենետիկորեն է փոխանցվել (այս ամենի ապացույցը քառասունչորսօրյա պատերազմում մեր հերոս, անձնվեր տղաների դրսևորած անմնացորդ ու անհավանական քաջությունն ու անվախությունն է): Նմանատիպ դասերի ընթացքում կիրառում ենք **բանալի բառեր**  մեթոդը: Օրինակ՝ մշակույթ, ինքնություն, ազգ, արդիականացում, բարոյականացում, ազատություն, անկախություն և այլն:

 **Էլեկտրոնային մեդիայի ազդեցությունը աշակերտի արժեքային համակարգի ձևավորման գործընթացում:** Այս պարագայում մենք կարող ենք կիրառել իմացական արեհամակարգ հասկացությունը և փորձենք հասկանալ՝ ինչպես է այն դրսևորվում հայոց լեզվի և հայ գրականության շրջանակներում: Մեզ կարող են օգնության հասել ՏՀՏ միջոցները ժամանակակից կիրառությամբ, որն էլ իր հերթին թելադրում է արժեհամակարգի ձևավորման իր կանոնները: Սակայն այս ոչ այնքան բարդ, բայց դժվարին ճանապարհին երբեմն ետին պլան են մղվում մեր ազգային, պետական, մշակութային, արվեստի և քա-ղաքակրթական բարձրագույն արժեքները, ինչն էլ պատճառ է դառնում տվյալ հանրության արժեքային համակարգի ձևախեղման պատճառ: Մենք ամեն միջոց պիտի ձեռք առնենք, որ սովորողի մեդիագրագիտությունը օգտագործենք ի նպաստ մեր առարկաների և նրանց մեջ ամրապնդենք սեփական ժողովրդի բարձրագույն արժեքների նկատմամբ ակնածանք, հայրենասիրության վեհ զգացում:

 Այս նպատակով դասարանի աշակերտներին հանձնարարում ենք առաջադրանք՝ նոր թեման «Միջնադարյան տաղերգուները» ինքնուրույն ուսումնասիրելու: Ցանկալի արդյունք ապահովելու նպատակով իրականացնում ենք համագործակցային աշակերտակենտրոն ուսուցում. կազմում ենք երկու խումբ: Խմբերը ընտրում են իրենց առաջախոսներին. ընտըր-վում են այնպիսի աշակերտներ, ովքեր լավ են տիրապետում ժամանակակից տեղեկատվական տեխնոլոգիաներին: Առաջադրանքը հետևյալն է.

 1. Օգտվելով համացանցից՝ փնտրել և գտնել տեղեկություններ միջնադարյան տաղերգուների մասին

2. Կազմել և ներկայացնել սահիկաշարով

 3. Օնլայն այցելություն կազմակերպել տարբեր թանգարաններ,

4. Հավաքած նյութերը փորձել ներկայացնել հատվածներով

 Մենք շատ լավ գիտենք, որ այսօր ոչ միայն սովորողները, այլև դպրոց չհաճախող փոքրիկները իրենց առօրյան չեն պատկերացնում առանց հեռախոսի կամ համակարգչի : Հաշվի առնելով այս հանգամանքը՝ այդ ամենը կփորձենք օգտագործել՝ ի նպաստ մեր առարկաների ուսուցման: Սովորողները մեծ ոգևորությամբ կատարում են տրված առաջադրանքը, և և մեր ակնկալածից ավելին են ներկայացնում: Առաջադրանքի կատարումից հետո սովորողները համակարգչային դասասենյակում ներկայացնում են իրենց պատրաստած սահիկաշարով հավաքած նյութերը: Խմբի աշխատանքը ներկայացնելիս յուրաքնչյուրն ունի իր գործառույթը և դերը: Առաջադրանքը կատարվել էր համագործակցված, ներկայացնելու ընթացքում միմյանց լրացնում էին, արտասանում անգիր հատվածներ: Դիտարկենք սովորողների պահվածքը նյութը ներկայացնելիս, նկատելի էր.

1. Ինքնավստահություն

2. Ակտիվ մասնակցություն

3. Առողջ մրցակցություն (քանի որ միմյանց են փոխանցում նոր գիտելիքներ)

4. Հնարավորություն բացահայտելու սովորողի նախասիրությունները /նմանատիպ խելացի աշակերտները երբեմն աննկատ են մնում/

5. Սեփական իմացական մակարդակի բացահայտում և դրսևորում

6. Համագործակցային աշխատանք խմբի անդամների հետ

7. Սեփական աշխատանքը ներկայացնելու հնարավորություն

8. ՏՀՏ – ի իմացություն և նոր գիտելիքներ մեդիագրականության շնորհիվ

 Համացանցով սովորողները հաճախակի առնչվում են այնպիսի իրականության հետ, որ- տեղ մարդկային հարաբերությունները ձևախեղված են: Սակայն նման գործնական համագործակցությունը՝ հանձնարարված առաջադրանքի շուրջ, սովորողների միջև ստեղծում է այնպիսի մթնոլորտ, որը դրդում է նրանց միմյանց օգնել, աջակցել՝ առաջադրանքները ժա-մանակին կատարելու և ներկայացնելու գործընթացում: Քննարկելով աշակերտների կատարած աշխատանքը՝ պարզ է դառնում, որ այս գործնական առաջադրանքը ավելի հաջողված է, քան նախորդները: Այս անգամ սովորողը կարողացավ ինքնագործունեություն դրսևորել՝ ինքնուրույն հավաքելով նյութերը, եղավ ներկայանալի, ձեռք բերեց հարգանք և՛ դասընկերների շրջանում, և՛ մանկավարժական կոլեկտիվում: Նման համագործակցային փոխհարաբերությունների միջոցով ստեղծվում է անմիջական կապ աշակերտի և դասավանդող ուսուցչի միջև, որը նպաստում է նրա մտավոր և դաստիարակչական խնդիրների դյուրին հաղթահարմանը: Այսքանից կարող ենք հետևություն անել այն երևույթի վերաբերյալ, որ սովորողի արժեհամակարգը ձևավորվում է ներդաշնակության սկզբունքով, որում իր առանձնահատուկ տեղը պիտի ունենա սերտ կապը ուսումնական մյուս բնագավառների հետ: Սա կնպաստի նաև սովորողների միջև <<մարդը մարդու համար Մարդ և ոչ թե գայլ>> փոխհա-րաբերություննների հաստատմանը:

 Յուրաքանչյուր դասի ժամանակ մեր առջև պետք է դրված լինի որոշակի խնդիր՝ աշակերտը հանձնարարված ամեն մի թեմայի վերաբերյալ պետք է ստանա որոշակի գիտելիք: Այս դասի հիմնական նպատակն էր՝ աշակերտը կիմանա միջնադարյան տաղերգուներին, նրանց տաղերի հիմնական գաղափարը, նրանց գեղարվեստական արժանիքները, կստանա համապատասխան նվազագույն գիտելիքներ: Աշակերտների մեջ արժեհամակարգի ձևավորման գործում իրենց նշանակալի դերն ունեն իմացական արժեքները: Այն սովորողին տալիս է բազմակողմանի գիտելիքներ: Իմացական արժեքների ձևավորման գործընթացում մեծ է նաև հայոց լեզվի դերը: Հայոց լեզվի ուսումնասիրության ընթացքում աշակերտին հնարավորություն ընձեռվում՝ ի ցույց դնելու ունեցած գիտելիքները՝ նախկինում իր ունեցած գի-տելիքների պաշարի շնորհիվ:

**Հոգևոր արժեքների ձևավորումր սովորողի մոտ**.

 Հայոց լեզվի և հայ գրականության դասաժամերին մենք ամենաշատն ենք խոսում հոգևոր արժեքների մասին: Սովորողը գիտի՝ ինչ է նյութական արժեքը և միանշանակ այն տարբերում է հոգևոր արժեքից: Ամեն մի դասի արժեքային համակարգի մասին խոսելիս միշտ անդրադառնում ենք հոգևոր արժեքներին, քանի որ հենց ուսուցիչն է այն սերմանում աշակերտի մեջ. բնականաբար այստեղ նրա դերը շատ մեծ է: Նա մարդկային լավագույն հատկանիշները փոխանցում է աշակերտներին և դաստիարակում զգայուն, խաղաղ, ինքնուրույն մտածողությամբ և օժտված անհատի: Այս բոլորը վկայում են հոգևոր բարձր արժեքներ ձեռք բերելու մասին: Յուրաքանչյուր հանրակրթական հաստատություն իր սաներին սովորեցնում է ճշմարտությունը, փոխանցում է հավատ, հույս, սեր իր երկրի ու ազգի հանդեպ, և ի վերջո աշակերտն իր արժեքները գնահատում է և դառնում ներդաշնակ: Այս բոլոր արժեքներն են ընդհանրացվում և դառնում հիմնարար հոգևոր արժեքներ, որոնք անհրաժեշտ են անընդհատ աճելու, զարգանալու, առաջընթացի և ապագան կերտելու համար;

 Եթե մենք կարող ենք որոշել երեխայի ունակություններն ու նրա ուժերը, ապա պետք է իմանանք, որ նրա ամենամեծ ուրախությունը դժվարությունների հաղթահարման, նպատակասլացության, գաղտնիքի բացահայտման ուրախությունն է, հաղ-թանակի բերկրանքը, ինքնուրույն դառնալու, տիրելու ու տիրապետելու, կայացած լինելու անմնացորդ երջանկությունը:

**ԵԶՐԱԿԱՑՈՒԹՅՈՒՆ**

 Հետազոտական աշխատանքս շոշափում է այնպիսի թեմա, որը անվերապահորեն մեծ նշանակություն ունի մեր հայրենիքի և հայ ժողովրդի համար: Ամփոփելով կատարված աշ-խատանքը՝ հանգում ենք մի շարք եզրահանգումների.

 Ուսուցչների նվիրված աշխատանքի, փոխադարձ հարգանքի, աշակերտի հանդեպ տածած սիրո, աշխատասիրության շնորհիվ կրթօջախից ճանապարհում ենք ներդաշնակ ու զարգացած անհատի, ով տիրապետում է ոչ միայն գիտական գիտելիքների հիմունքներին, այլև ունի ինքնուրույնություն, սեփական աշխարհայացք, կայուն արժեհամակարգ, մտավոր, բարոյական և հայրենասիրական դաստիարակություն:

 Մենք ի վերջո համոզվել ենք, որ դաստիարակչական մասը ապահովելու նպատակով ամենահարմար մեթոդը դասախոսությունն է, գեղեցիկ խոսքը, ազդեցիկ կեցվածքը, օրնակելի վարքը, առաքինությունը: Նման հատկանիշներով օժտված մանկավարժը դառնում է աշակերտի իդեալը: Նա ձգտում է նմանվել իր ուսուցչին, որի ամեն մի խոսքը դառնում է հաճելի, ընդունելի ու ուղղորդող:

 Ի վերջո սովորողների մեջ բարին, լավը, գեղեցիկը, նվիրականը, մնայունը և արժեքավորը սերմանելու համար ամենալավ միջոցը դառնում են հայոց լեզվի և հայ գրականության դասաժամերը: Սակայն շատ ուշադիր և նրբանկատ պետք է լինենք, չպիտի մոռանանք, որ մի թեթև վրիպումն անգամ կարող է խոցել, և նա անհնազանդ ու դյուրագրգիռ կդառնա: Նման իրավիճակներում անհրաժեշտ է հաշվի առնել նաև աշակերտի կարծիքը և հարգանք ցուցաբերել նրա և նրա արտահայտած կարծիքի հանդեպ: Ամեն մի ուսուցիչ բոլոր դասաժամերին էլ իր առջև է դնում մի հիմնական ու կարևոր նպատակ՝ սովորողը կկարողանա հանգել ստեղծագործության արտահայտած գաղափարին:

 Այսօր մեր երկրին ու ժողովրդին անհրաժեշտ են նվիրյալ ու արժանի զավակներ և համոզված եմ, որ մեր աշակերտները կդառնան այդ նվիրյալները, որովհետև այդ ոչ դյուրին ճանապարհին նրանց ուղեկցում են գիտակ, հոգատար, խելացի և աշխատասեր մանկա-վարժներ: Մեր հերոսներն ապացուցեցին, որ իրենց ուսուցիչները նրանց մեջ ձևավորել են բարձր արժեհամակարգ:

 Դպրոցում սովորողները հայ գրականության ծրագրի շրջանակներում ծանոթանում և ուսումնասիրում են հազարամյակների պատմություն ունեցող հայկական քաղաքակրթությունը, նրա զարգացման օրինաչափություններին, ձեռքբերումներին, համամարդկային նվաճումներին, ինչպես նաև՝ այն բոլոր դժվարություններին ու կորուստներին, որ կրել է հայ ժողովուրդը այդ ճանապարհին:

 Այսօրվա ուսուցիչը քաջ գիտակցում է, թե ինչ դժվարին գործ է ինքն ստանձնել և հասկանում է, որ իր ժողովրդի ֆիզիկական և հոգևոր գոյությունը ինչ-որ չափով կախված է նաև իրենից: Աշակերտների մոտ անթերի արժեքային համակարգ կձևավորվի, եթե նրանց դասա-վանդող մանկավարժը օժտված լինի բարձր արժեքներով, հակառակ դեպքում անթերի արժեհամակարգի ձևավորման մասին խոսելն անիմաստ է:

 Կարծում եմ, որ այսօր կիրառական դարձած բոլոր մեթոդների մեջ ամենաստացվածը անմնացորդ սերն ու նվիրումն է ստանձնած աշխատանքի նկատմամբ: Սովորողը շատ լավ տեսնում է ու գիտի, թե որ ուսուցիչն է սիրով մտնում դասարան, և որը պարզապես կատարում իր վրա դրված պարտականությունը:

 Այդ իսկ պատճառով արժեքային համակարգի ձևավորումը այսօրվա հանրակրթական կրթօջախների հիմնական և կարևորագույն խնդիրն է, այն մշտապես պետք է լինի բոլոր ուսուցիչների ուշադրության կենտրոնում:

**Օգտագործված գրականություն**

1. Ա. Վ. Մուդրիկ «Դպրոցականի անձը և նրա դաստիարակությունը կոլեկտիվում» – 1986թ.
2. Բաբանսկի Յու. Կ. «Մանկավարժություն» գրքից, «Աշակերտների դաստիարակությունը, կոմպլեքսային մոտեցում»- Երևան, 1987թ.
3. Մայրենի 5-րդ դասարան - 2016թ.
4. Մայրենի 6-րդ դասարան - 2021թ.
5. Հատված «Խենթ» - ը վեպից
6. Գրականություն 9-րդ դասարան – 2016թ.